钦定古今图书集成/明伦汇编/氏族典/第154卷 > 《廖用贤尚友录》 > 温恢
## 钦定古今图书集成/明伦汇编/氏族典/第154卷 > 《廖用贤尚友录》 > 温恢

按《魏志温恢传》：“恢字曼基，太原祁人也。父恕，为涿郡
太守。卒，恢年十五，送丧还归乡里。内足于财，恢曰：‘世
方乱，安以富为？一朝尽散，振施宗族，州里高之。举孝
廉，为廪丘长，鄢陵广川令，彭城鲁相，所在见称。入为
丞相主簿，出为扬州刺史。文帝践阼，以恢为侍中，出
为魏郡太守。数年，迁凉州刺史，持节领护羌校尉。道’”
病卒，时年四十五。诏赐恢子生爵关内侯。生早卒，爵
绝。